Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzői
Paragraph Index: 207

jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzői jogról (a továbbiakban: Szjt.) XII. fejezetének rendelkezései, illetve nemzeti kulturális örökség miniszter nyilvántartásba vétele biztosítja. Egy adott — jelen esetben képző-, ipar- vagy fotóművészeti — alkotás szerzőjének kizárólagos joga, hogy műve tekintetében annak felhasználásáról döntsön, illetve jogdíj igényét érvényesítse. Azonban a kommunikációs és terjesztési technikák óriási fejlődése révén elkerülhetetlenné vált, hogy ezen jogosultságot másnak — egy kizárólag erre a célra létrejött szervezetnek — átengedje, hogy az a nevében eljárjon. A HUNGART — a magyar szerzőkön túlmenően — kölcsönös képviseleti szerződések révén képviseli — többek között — Franciaország, Belgium, Németország, az Amerikai Egyesült Államok, Oroszország, Olaszország, Svájc, Dánia, Lettország, Litvánia, Spanyolország, Lengyelország és Hollandia számos művészének szerzői jogait is. Eltérő rendelkezés hiányában a képző-, ipar- és fotóművészet alkotásainak bármely felhasználása (amennyiben az a hatályos szerzői jogi rendelkezések értelmében jogdíjköteles) a HUNGART, illetve egyes esetekben a jogosult előzetes hozzájárulásához kötött, különösen reklám, illetve hirdetési célokra történő felhasználás esetén. A jogdíj mértéke elsősorban a felhasználás jellegének, terjedelmének függvénye és/vagy általános tarifaként vagy egyedi szerződés keretében kerül meghatározásra. A HUNGART által képviselt külföldi szerzők névjegyzéke megtekinthető a Társaság székhelyén, illetőleg hozzáférhető az Egyesület internetes honlapján (www.kibernet.hu/hungart). Magyar művészek esetén az Szjt. 91. §-a értelmében ún. „kiterjesztett közös jogkezelés” alapján azon felhasználások tekintetében, amelyekre nézve a jogkezelő szervezet jogkezelési jogosultságot szerzett (jelen esetben a képzőművészeti alkotások reprodukciója) kizárólagosan jogosultak eljárni mindaddig, amíg a szerző, illetőleg a szerzői jogi jogosult a 91. § (2) bekezdése alapján írásban nem tiltakozik művei közös jogkezelése ellen. A következőkben részletezett jogdíjtarifák megállapítása az Szjt. 90. §-ának rendelkezésein alapul. Ezen díjszabás kizárólag a HUNGART közreműködésével történő jogosítások tekintetében érvényes. Amennyiben a szerző vagy más jogosult közvetlenül ad engedélyt a felhasználásra, úgy ezen tarifák nem kötelező érvényűek. A felhasználások engedélyezése, illetve a számlák kiállítása a HUNGART székhelyén történik (1055 Budapest, Falk Miksa u. 30.). Jelen általános szerződési feltételek 2001. január 1-jén lépnek hatályba és 2001. december 31-ig érvényesek. A későbbiekben részletezett díjak nem tartalmazzák a megfizetendő 25%-os ÁFA-t. ÁLTALÁNOS RENDELKEZÉSEK

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes